Barboutu

Barboutu o sbiru (apus apus) oxellu migratû, in po scimmile a-a rondanin-a, tüttu neigru, lungo 15–18 cm, cu-e ae a furma de messuiia e n'avertüa de 35–40 cm.

U numme latin apus u ven do-u gregu ἄπους ch'u vö dî "sensa pê" difæti u gh'ha e sampe mai tantu cürte ch'u pö arampinâse sciü pe-e miage ma u nu pö caminâ, e se pe sballiu u va in tæra u nu pö ciü repigiâ u xöu. Cuscì u passa a ciü gran parte da sö vitta pe l'aia, duve u s'acubbia e u dorme ascì.www.commonswift.org

U migra in Eüropa de primaveja pe fâ u niu, mentre u passa l'invernu in Affrica o-u süd de l'equatû.

U fa u niu inte di pertüxi inte miage o inte rocce o inti ærbui, de dunde u pö sâtâ zü pe pigiâ u xöu.

U se çibba d'insetti.

Ben suventi u l'é ciamou ascì "rundun", foscia pe via de l'italian, ma segundu u CarviGirolamo Calvi - Catalogo d'ornitologia di Genova - Genova - F.lli Pagano - 1828, u PaganinP. Angelo Paganini - Vocabolario domestico Genovese-Italiano con un'appendice zoologica - Genova - Schenone - 1857 e u CazaççaGiovanni Casaccia - Dizionario Genovese-Italiano - Genova - Schenone - 1876 in zeneize u rundun veu e proppiu u l'è u cypselus melba (ancö Tachymarptis melba), un po ciü grossu e cu-u petu giancu, ch'u se vedde ben ben ciü de ræu.

Moddu de dî
Ese per l'aia comme l'annima di sbiri G. Cazaçça op.çit. (ese ramengu).

Referençe

 Atri progètti  

Categorîa:Oxelli